**ЧАСТ І. ТЕХНИЧЕСКИ СПЕЦИФИКАЦИИ**

**за**

**„Зимно поддържане и снегопочистване на общинските пътища в община Добричка и подготовка на пътищата за експлоатация при зимни условия през сезон 2019/2020 г.”** *–*

включващо 15 /петнадесет/ обособени позиции /ОП/

**А) ТЕХНИЧЕСКИ СПЕЦИФИКАЦИИ ЗА ОП от ОП1 до ОП14 - Зимно поддържане и снегопочистване на общинските пътища**

* 1. **ПРЕДМЕТ НА ПОРЪЧКАТА**

Предметът за ОП от ОП1 до ОП14 обхваща извършване на дейности по снегопочистване на пътищата в общината до постигане на съответното ниво на зимно поддържане и обезопасяване на пътищата срещу хлъзгане. За пътищата на община Добричка нивото на зимно поддържане е N-2, съгласно табл. 2 на приложение № 3 от Наредба № РД-02-20-19 от 12 ноември 2012 г. за поддържане и текущ ремонт на пътищата (Наредба/та), като изискванията към експлоатационното състояние на платното за движение и срока за провеждане на мероприятия срещу хлъзгане са съгласно посочената таблица.

* 1. **МЯСТО ЗА ИЗПЪЛНЕНИЕ**

Дейностите по снегопочистване и обезопасяване на пътищата срещу хлъзгане се извършват по общински и местни пътища на територията на община Добричка, област Добрич, разпределени по маршрути в четиринадесет обособени позиции /ОП 1 до ОП14/, както следва:

**Обособена позиция 1:**

**Зимно поддържане и снегопочистване на маршрут № 1 – район с. Ф. Дянково**

1. **Път DOB2096** /ІІ – 71, Хитово – Карапелит/ - Ф. Дянково

от км 0+000 до км 1+400

2. **Път DOB3091** /ІІ – 71, Хитово – Карапелит/ - Дряновец

от км 0+000 до км 1+200

1. **Път DOB3094** /ІІ – 71, Хитово – Алцек

от км 0+000 до км 1+400

***Обща дължина на маршрута – 4, 000 км.***

**Обособена позиция 2:**

**Зимно поддържане и снегопочистване на маршрут № 2 – район с. Карапелит**

1. **Път DOB2100** /ІІІ – 7106/ Карапелит – Медово – Бенковски /DOB1199/

от км 0+000 до км 9+300

1. **Път DOB2073** /ІІІ – 7106, Карапелит – Кочмар/ Гешаново – Енево /DOB2100/

от км 0+000 до км 4+400

1. **Път DOB2072** /ІІІ – 7106, Карапелит – Кочмар/ - Подслон

от км 0+000 до км 1+000

***Обща дължина на маршрута – 14, 700 км.***

**Обособена позиция 3:**

**Зимно поддържане и снегопочистване на маршрут № 3 – район с. Владимирово**

1. **Път DOD3113** /ІІ – 27, Червенци – Владимирово/ Бдинци – Граница общ.

(Добричка – Вълчи дол) – Метличина /VAR1112/

от км 0+000 до км 3+700

1. **Път DOB3115** /ІІ – 27, Червенци – Владимирово/ Бдинци – Вратарите

от км 0+000 до км 2+200

1. **Път DOB1199** /ІІІ – 207, Векилски – Кочмар/ Жегларци – Граница общ.

(Тервел – Добричка) – Бенковски – Владимирово /ІІ – 27/

от км 3+700 до км 17+500 = 13,800 км

***Обща дължина на маршрута – 19, 700 км.***

**Обособена позиция 4:**

**Зимно поддържане и снегопочистване на маршрут № 4 – район с. Смолница и район с. Ловчанци**

1. **Път DOB3099** /ІІ – 71, Карапелит – Добрич/ - Малка Смолница

от км 0+000 до км 1+100

1. **Път DOB1095** /ІІ – 71, Карапелит – Добрич/ - Смолница – Ловчанци – Полковник Иваново

от км 0+000 до км 13+500

1. **Път DOB3093** /ІІ – 71, Карапелит – Добрич/ - Миладиновци – Ловчанци /DOB1095/

от км 0+000 до км 4+400

1. **Път DOB3097** /ІІІ – 7105/ Козлодуйци – Смолница /DOB1095/

от км 0+000 до км 2+400

***Обща дължина на маршрута –21, 400 км.***

**Обособена позиция 5:**

**Зимно поддържане и снегопочистване на маршрут № 5 – район с. Самуилово**

1. **Път DOB3101** /ІІ – 71, Карапелит – Добрич/ - Златия – Самуилово - /ІІ – 27/

от км 0+000 до км 10+200

***Обща дължина на маршрута – 10, 200 км.***

**Обособена позиция 6:**

**Зимно поддържане и снегопочистване на маршрут № 6 – район с. Дончево**

1. **Път DOB1071** /ІІ – 97, ок. п. Добрич/ - Граница общ. (Добрич – Добричка) –

Дончево – Опанец – Драганово

от км 1+200 до км 10+300

1. **Път DOB2114** /DOB1071, Дончево – Опанец/ - Богдан – Граница общ.

(Добричка – Добрич)

от км 0+000 до км 5+800

1. **Път DOB3112** /DOB1071/ Дончево – Птицекомбинат Дончево

от км 0+000 до км 2+300

***Обща дължина на маршрута – 17, 200 км.***

**Обособена позиция 7:**

**Зимно поддържане и снегопочистване на маршрут № 7 – район с. Ведрина**

1. **Път DOB3111** /ІІІ – 2702/ Ведрина – Ново Ботево

от км 0+000 до км 6+100

***Обща дължина на маршрута – 6, 100 км.***

**Обособена позиция 8:**

**Зимно поддържане и снегопочистване на маршрут № 8 – район с. Стожер**

1. **Път DOB3106** /ІІ – 29, Аксаково – Добрич/ Стожер – Соколник

от км 0+000 до км 5+400

1. **Път DOB3118** /ІІ – 29, Аксаково – Добрич/ - Дебрене

от км 0+000 до км 3+100

1. **Обслужващ път –** регионално депо Стожер от км 0+00 до км 6+00 / от ІІ-29 до регионално депо „Стожер“/

***Обща дължина на маршрута – 14,500 км.***

**Обособена позиция 9:**

**Зимно поддържане и снегопочистване на маршрут № 9 – район с. Стефаново и район с. Батово**

1. **Път DOB3102** /ІІ – 29, Стожер – Добрич/ - Стефаново

от км 0+000 до км 3+100

1. **Път DOB3103** /ІІ – 71, Добрич – Батово/ Славеево – Пчелино

от км 0+000 до км 2+500

1. **Път DOB1107** /ІІ – 71, Добрич – Батово/ - Одърци – Граница общ. (Добричка

- Балчик) – Храброво – Бобовец – Стражица /DOB2004/

 от км 0+000 до км 3+500

1. **Път DOB3119** /ІІ – 71/Батово – Прилеп

от км 0+000 до км 6+900

1. **Местен път № 69242.0.74 с. Стефаново** от км 0+000 до км 1+225

***Обща дължина на маршрута – 17, 225 км.***

**Обособена позиция 10:**

**Зимно поддържане и снегопочистване на маршрут № 10 – район с. Победа и район с. Плачи дол**

1. **Път DOB1104** /ІІІ – 9701/ Победа – Полк. Минково – Котленци – Полк.

Свещарово – Поп Григорово

от км 0+000 до км 11+000

1. **Път DOB3117** /ІІ – 27, Добрич – Сенокос/ - Приморци

от км 0+000 до км 0+500

1. **Път DOB2116** /ІІ – 27, Добрич – Сенокос/ - Плачи дол – Бранище/ІІ – 71/

от км 0+000 до км 5+100

***Обща дължина на маршрута – 16, 600 км.***

**Обособена позиция 11:**

**Зимно поддържане и снегопочистване на маршрут № 11 – район с. Царевец**

1. **Път DOB1122** /ІІ – 29, Добрич – Ген. Тошево/ - Граница общ. (Добричка –

Ген. Тошево) – Пчеларово – Житен – Красен/ ІІІ – 2903/

от км 0+000 до км 4+900

1. **Път DOB2121** /ІІ – 29, Добрич – Ген. Тошево/ - Царевец - /DOB1122/

от км 0+000 до км 2+800

1. **Път DOB3123** /ІІ – 29, Добрич – Ген. Тошево/ - Ген. Колево

от км 0+000 до км 0+800

***Обща дължина на маршрута – 8, 500 км.***

**Обособена позиция 12:**

**Зимно поддържане и снегопочистване на маршрут № 12 – район с. Овчарово**

1. **Път DOB3124** /ІІІ – 293, Паскалево – Крушари/ - Свобода – Добрево

от км 0+000 до км 3+300

1. **Път DOB2110** /ІІІ – 293, Паскалево – Свобода/ - Овчарово – Сливенци

от км 0+000 до км 3+400

1. **Път DOB2109** /ІІІ – 293, Паскалево – Свобода/ - Ломница – Овчарово/DOB2110/

от км 0+000 до км 4+700

1. **Път: Добрево – Овчарово – с дължина 3, 800 км.**

***Обща дължина на маршрута – 15, 200 км.***

**Обособена позиция 13:**

**Зимно поддържане и снегопочистване на маршрут № 13 – район с. Божурово**

1. **Път DOB1108** /ІІІ – 293, Паскалево – Свобода/ - Росеново – Божурово –Граница общ. (Добричка – Крушари) – Лозенец - /DOB2176/

от км 0+000 до км 11+800

1. **Път DOB2070** /ІІ – 97, ок. п. Добрич/ - Граница общ. (Добрич – Добричка)-Врачанци от км 1+600 до км 3+800 = 2+200км.
2. **Път DOB3098** /ІІІ – 7105/ Козлодуйци – Росеново /DOB1108/

от км 0+000 до км 4+700

***Обща дължина на маршрута – 18, 700 км.***

**Обособена позиция 14:**

**Зимно поддържане и снегопочистване на маршрут № 14 – район с. Черна**

1. **Път DOB2176** /ІІІ – 293/ Крушари – Северци – Граница общ. (Крушари – Добрич) – Черна – Житница – Тянево

от км 5+400 до км 16+300 = 10.900км.

1. **Път DOB3092** /DOB2176, Крушари – Черна/ - Крагулево

от км 0+000 до км 4+200

1. **Път DOB3090** /ІІІ – 7105, Житница – Козлодуйци/ Лясково – Камен

от км 0+000 до км 1+500

***Обща дължина на маршрута – 16, 600 км.***

***Общата дължина на пътищата за зимно поддържане и снегопочистване е 200,63 км.***

* 1. **ОПИСАНИЕ НА ПРЕДВИДЕНИТЕ ДЕЙНОСТИ**

Целта на настоящата поръчка за ОП1 до ОП 14 е: снегопочистванеиподдържане проходимостта на общинските и местните пътища при зимни условия.

Зимното поддържане на пътищата включва комплекс от дейности, свързани с осигуряване на проходимостта им при зимни условия и премахване или ограничаване на неблагоприятното влияние на снега и леда върху условията на движение.

* 1. **ДЕЙНОСТИ И ОБХВАТ**

Зимно снегопочистване на общинските пътища в община Добричка, се състои в: снегопочистване на пътищата в общината до постигане на ниво N-2 на зимно поддържане и обезопасяване на пътищата срещу хлъзгане.

**Видовете конкретни дейности при изпълнение на поръчката за ОП1 до ОП 14 са:**

**4.1.** Снегопочистване, което включва разчистване на пътното платно от сняг; преспи от снегонавявания; отстраняване на уплътнени снежно-ледени пластове и образувани снежни валове при почистването на снега от маршрута за всяка обособена позиция при възникнала необходимост в зависимост от нивото на зимно поддържане на пътищата в община Добричка или по заявка от Възложителя с осигурена от Изпълнителя техника за снегопочистване.

Нивото на зимно поддържане на пътищата в община Добричка е N-2, като изискванията към експлоатационното състояние на платното за движение и срока за провеждане на мероприятия срещу хлъзгане са съгласно табл. 2 на приложение № 3 от Наредбата.

Допуска се,при тежки зимни условия и не разчистена републиканска пътна мрежа,нивото на зимно поддържане на пътищата в община Добричка да е N-3 на определени пътища или участъци от определен път, за което Възложителя уведомява изпълнителя.

Максималният срок за провеждане на мероприятията срещу хлъзгане, съгласно Наредбата е времето в часове от момента на спиране на снеговалежа или от момента на констатиране на заледяването по пътищата до момента на постигане на изискванията.

***Забележка:*** *В Ценовото предложение участникът посочва и цените на други машини, който биха могли да се използват за изпълнението на поръчката, при определени условия, като: роторни снегорини; дублиращи машини и други, които ще се използват само при получено съгласие от Възложителя при определени климатични условия. Тези машини се попълват в Табл. 3 на Ценовото предложение.*

**4.2.** Обезопасяването на пътищата срещу хлъзгане включва разпръскване на минерални материали и химични вещества. Обезопасяването на пътищата срещу хлъзгане се прилага за намаляване на зимната хлъзгавост по пътното за движение в зависимост от атмосферните условия, характера и вида на заснежаването и заледяването.

Обезопасяването на пътищата срещу хлъзгане се извършва при заснежено или заледено платно за движение със:

1. минерални материали (за опесъчаване), които отговарят на техническите изисквания посочени в чл.21, ал.1, табл.1 на Наредбата, като:

а) Под опесъчаване следва да се разбира разпръскване по пътното платно на предварително смесен пясък и сол (пясъко-солени смеси) в съотношения посочени в т.4.5.1.

на Приложение 3 от Наредбата;

2. техническите изисквания за химични вещества за стопяване на леда и снега са:

а) техническа сол (NaCl) - съгласно чл.21, ал.1, табл.2 на Наредбата;

б) магнезиева луга (воден разтвор на MgCl2) - съгласно чл.21, ал.1, табл.3 на Наредбата;

в) калциев двухлорид (CaCl2) - съгласно чл.21, ал.1, табл.4 на Наредбата;

Разходните норми на химичните вещества за стопяване на снега и леда, както и условията за тяхното използване са съгласно чл.21, ал.2, табл. 5 на Наредбата.

Начините за обезопасяване на пътищата срещу хлъзгане, може да се прилагат самостоятелно или комбинирано и са посочени в т.4.5 от Приложение 3 на Наредбата.

Начинът за обезопасяване на пътищата срещу хлъзгане, както и вида и количествата на химичните вещества се избират от Изпълнителя в зависимост конкретните зимни условия /температура и състояние на пътна повърхност/ така, че да се осигури обезопасяването на пътищата срещу хлъзгане. Изпълнителя информира и съгласува с възложителя начина за обезопасяване на пътищата срещу хлъзгане.

Разпръскване на материали за обезопасяване на пътищата срещу хлъзгане през зимата се извършва машинно с помощта на подходящи уредби, монтирани на товарни автомобили, като е допустимо да се използват земеделски машини за торене и други приспособени за тази цел, отговарящи на изискванията определени в приложение № 3 на Наредбата.

***Забележка:*** *В Ценовото предложение участникът посочва и цените за машинна обработка с химически вещества на заледен път при -15о С, на пътно платно с широчина 6.0 м. (Ц лед -15о) и машинна обработка с химически вещества на заледен път при -15о С, на пътно платно с широчина 6.0 м. (Ц лед -15о). Възможно е горепосочените дейности да не бъдат възлагани поради което възложителят не им поставя тежест във формулата, но изисква от всеки участник да ги посочи в ценовото си предложение съответните цени;*

* 1. **Общи изисквания при изпълнението на конкретните дейности:**

Видовете дейности по зимно поддържане и снегопочистване се извършват според изискванията на Наредба № РД-02-20-19 от 12 ноември 2012 г. за поддържане и текущ ремонт на пътищата (Приложение 1).

При извършване на дейностите по зимно поддържане и снегопочистване се спазват: Закон за пътищата, Закон за движение по пътищата, Правилник за прилагане на Закона за пътищата и Правилник за приложение на Закона за движение по пътищата.

При работа с булдозери и други тежки верижни машини върху пътното платно, да се оставя 5-6см. снежен пласт за предпазване на пътното покритие от повреди.

При работа, изпълнителят да ползва необходимата сигнализация за осигуряване безопасността на движението и спазва минималните изисквания за здравословни и безопасни условия на труд на работните места и при използване на работното оборудване.

Изпълнението на всяка дейност/всяка задача се приема с приемо - предавателен протокол

В съответствие с разпоредбата на чл. 49, ал. 1 и ал. 2 от Закона за обществените поръчки да се има предвид в случай, че в настоящите Технически спецификации или в друг документ от тръжната документация бъдат посочвани – конкретен модел, източник, процес, търговска марка, патент, тип, произход или производство – да се чете и разбира „ИЛИ ЕКВИВАЛЕНТНО”!

* 1. **Специфични изисквания при изпълнението на конкретните дейности:**

При изпълнение на дейностите следва да се спазват всички правила по безопасност на труда. Изпълнителят е отговорен за безопасността на персонала, извършващ услугата както и при увреждане на имоти на трети лица при изпълнението на дейностите.

При извършване на дейностите по снегопочистване и обезопасяване на пътищата срещу хлъзгане да има осигурена мобилна връзка между възложителя и изпълнителя за предаване и приемане на информация по всяко време на денонощието.

Участниците, определени за изпълнители на настоящата поръчка се задължават, преди сключването на договора да изготвят и предадат на възложителя списъци на лицата, ангажирани в изпълнението на дейностите - отговорници за контрол, машинисти и други, както и да посочат стационарните и мобилните телефони за връзка с представители на възложителя.

Мерните единици за отчитане на дейностите са машиносмени /мс/ и километри/км/.

Под машиносмяна се разбира осем часа работа на машината. Времето за транспорт на машините до мястото на извършване на дейностите не се отчита.

Под километри се разбира реално обработената дължина от определен път/маршрут с минерални материали (за опесъчаване) или химикали за обезопасяване на пътищата срещу хлъзгане.

**4.5. Общ обем на дейностите**

Обемът на предвидените в точка 3 на настоящата техническа спецификация дейности се определя от общата дължина на общински и местни пътища на територията на община Добричка, която е над 200 км. За всяка обособена позиция от 1 до 14 е определена дължината на маршрута, а конкретния обем на дейностите снегопочистване и обезопасяване на пътищата срещу хлъзгане се определя от Възложителя в зависимост от метеорологичните условия, като заложения финансов ресурс за снегопочистване и обезопасяване на пътищата срещу хлъзгане е 200 000 лева без включен ДДС.

* 1. **СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката е от датата на подписване на договора до 30 април 2020 година.

Работа по снегопочистването трябва да започне при дебелина на снежната покривка с 2 - 3 cm по-малка от стойностите посочени в табл. 2 на приложение № 3 от Наредбата. В този случай изпълнителя информира възложителя и след получено съгласие предприема съответните действия.

При направена от Възложителя заявка и проходима републиканска пътна мрежа снегопочистването трябва да започне възможно най-бързо, но не по-късно от 2 час след направената заявката. При извънредни/спешни случаи при които е застрашен човешки живот изпращането на техника за снегопочистване трябва да стане веднага след уведомяването.

Работа по обезопасяване на пътищата срещу хлъзгане трябва да започне във възможно най-кратък срок при спиране на снеговалежа или от момента на констатиране на заледяването по пътищата.

Максималният срок за провеждане на мероприятията е времето в часове (h) от момента на спиране на снеговалежа или от момента на констатиране на заледяването по пътищата до момента на постигане на изискванията.

При направена от Възложителя заявка и проходима републиканска пътна мрежа обезопасяване на пътищата срещу хлъзгане трябва да започне възможно най-бързо, като срокът не може да е по-дълъг от максималния срок за провеждане на мероприятията срещу хлъзгане посочени в табл. 2 на приложение № 3 от Наредбата.

* 1. **ВЪЗЛАГАНЕ ОТ ВЪЗЛОЖИТЕЛЯ**

Обособените позиции от 1 до 14 се разпределят в четири групи населени места /райони/, като Възложителят определя със заповед отговорниците на районите, които са лицата за контакти. Отговорниците на райони възлагат изпълнението на **задачите**.(Задача е всяко възлагането на снегопочистване и/или обезопасяване на пътищата срещу хлъзгане на ОП-маршрут.)

Конкретно възлагане и приемането на всяка задача за ОП от 1 до 14 се извършва в следната последователност:

* Отговорникът на района, при възникнала необходимост, възлага задачата на Изпълнителя по имейл или факс и уведомява кмета или км. наместник на съответното населено място;
* Изпълнителят посочва часа на започване на изпълнението по имейл или факс. След завършване на работата по задачата информира Възложителя за часа на завършване по имейл или факс;

***Забележка:*** *За по-голяма оперативност при сложни климатични условия (снежни бури, интензивен снеговалеж с големи снегонавявания, заледяване на пътните участъци без снеговалеж) възлагането на задачите може да се извърши по телефон, след което се извършват и горе описаните действия по възлагане, като се посочва и часа на възлагането по телефон.*

* 1. **ПРИЕМАНЕ НА ИЗПЪЛНЕНИЕТО**

Отговорниците и кметовете /кметските наместници/ на населените места, отговарят за приемането и отчитането на задачите по извършване на снегопочистване и обезопасяване срещу хлъзгане /опесъчаване/ на всички пътища включени в настоящата обществена поръчка.

За изпълнените задачи Изпълнителят изготвя дневни отчети, количествени сметки и приемо - предавателен протокол.

* Кметовете/кметските наместници подписват дневните отчети за извършените от Изпълнителя дейности по снегопочистване и/или обезопасяване на пътищата срещу хлъзгане /опесъчаване/;
* Отговорниците на районите подписват за Възложител приемо - предавателен протокол придружен с дневните отчети и количествена сметка обобщаваща дневните отчети;
* Ежемесечно Изпълнителят издава фактура за заплащане на всички задачи през изтеклия месец, придружена от приемо - предавателен протокол/протоколи, която се подписва от отговорника на района;
	1. **ИЗПЪЛНИТЕЛ в**

Изпълнителят на поръчката за обособена позиция от 1 до ОП 14, следва да разполага с необходимата техника за изпълнение на услугата най-малко с:

* За всяка обособена позиция с една от следните машини за снегопочистване **-** трактор или камион, с монтирани към тях снегорини плугове, прикачени снегорини гребла (гребло с гумен нож с параметри най - малко - ширина 2000 мм. и височина 800 мм.), булдозер или други еквивалентни.
* За една или две обособени позиции с една машина за разпръскване на материали за обезопасяване на пътищата срещу хлъзгане /опесъчаване/. За повече от две обособени позиции е необходимо за всеки 40 км. обща дължина на маршрутите на обособените позиции с по една машина за разпръскване на материали за обезопасяване на пътищата срещу хлъзгане /опесъчаване/.

В това число се включва собствената и/или наета техника на изпълнителя, както и собствената и/или наета техника на подизпълнителите, в случай, че се предвижда ползването на такива.

Изпълнителят следва да разполага с правоспособни водачи за всяка машина.

**Б) ТЕХНИЧЕСКИ СПЕЦИФИКАЦИИ ЗА ОП 15 - Подготовка на пътищата за експлоатация при зимни условия**

1. **ПРЕДМЕТ НА ПОРЪЧКАТА:**

Предметът за ОП15 обхваща извършване на дейности за: отстраняване на повредите на настилката чрез запълване на пукнатини и изкърпване на дупките; подравняване и профилиране на банкетите; полагане/освежаване на надлъжна пътна маркировка по пътищата; извършване на ремонтни работи по мостове и водостоци /при възникване на необходимост/ ипредприемане на мерки за улесняване на работите по зимното поддържане на пътищата, като почистване на храстите и самораслите дървета с диаметър до и над 15 см. в обхвата на пътя.

1. **МЯСТО ЗА ИЗПЪЛНЕНИЕ**

Дейностите се извършват на общински и местни пътища на територията на община Добричка, област Добрич. Всички подготвителни работи по общинската пътна мрежа се изпълняват по списък на приоритетните дейности /по вид и конкретен път/.

1. **ЦЕЛИ И ОБХВАТ**

Целта е предотвратяване увеличаването на съществуващите повреди по пътната настилка, с което ще се подобри безопасността на движението и ще се улесни работата при снегопочистването; по-добро и бързо отводняването на пътното платно и предотвратяване или значително намаляване снегонавяването по общинските пътища.

Подготовката на пътищата за експлоатация при зимни условияобхваща периода между края и началото на две последователни зими. През този период се изпълняват подготвителни работи и се решават организационно технически въпроси. През пролетта и преди настъпване на зимата се прави изцяло проверка на общото експлоатационно състояние на общинската пътна мрежа. Вземат се мерки за отстраняване на повредите вследствие неблагоприятните зимни условия и мерки за улесняване и подобряване на поддържане на пътищата през зимния сезон.

Всички дейности предмет на настоящата обществена поръчка се изпълняват чрез поставяне на конкретни задачи от Възложителя.

1. **ОПИСАНИЕ НА ПРЕДВИДЕНИТЕ ДЕЙНОСТИ:**

Подготовка на пътищата за експлоатация при зимни условия се състои в: извършване на дейности за отстраняване на повредите на настилката чрез запълване на пукнатини и изкърпване на дупките; подравняване и профилиране на банкетите; полагане/освежаване на надлъжна пътна маркировка по пътищата; извършване на ремонтни работи по мостове и водостоци /при възникване на необходимост/ ипредприемане на мерки за улесняване на работите по зимното поддържане на пътищата, като почистване на храстите и самораслите дървета с диаметър до и над 15 см. в обхвата на пътя.

**Видовете конкретни дейности при изпълнение на поръчката са:**

* 1. Отстраняване на повредите на настилката чрез запълване на пукнатини и изкърпване на дупките. Извършване на ремонтни работи по мостове и водостоци при възникване на необходимост.

Ремонтът на дупки по асфалтовите настилки включва премахване на разрушения материал до здраво, оформяне на ремонтираното място и запълването му с горещи асфалтови смеси или студени асфалтови смеси. Начинът /горещи или студени смеси/ се определя от метрологичните условия и чрез списък на приоритетните дейности изготвен от Възложителя, представен на избрания за Изпълнител.

* Ремонтът на дупки чрез запълване с горещи асфалтови смеси се извършва при следната технологична последователност:
* Отстраняване на повредената част от настилката, като се оформя правилна правоъгълна фигура /чрез фрезоване/ с две страни успоредни на оста на пътя. Дълбочината на фрезования участък е от 4 /четири/ до 5 /пет/ сантиметра. За тази операция може да се използва пътна фреза с работна широчина 0,50 м или 1,0 м или фугорезачка в зависимост от размера на ремонтирана повърхност.
* Почистване на откритата повърхност със сгъстен въздух или телени четки.
* Запълване на евентуалните пукнатини в по-долните пластове с бавно разпадаща се битумна емулсия или асфалтова паста и извършване на разлив на разредена бавно разпадаща се битумна емулсия за връзка в количество 0,25 ÷ 0,75 kg/m2.
* Полагане на пласт от плътен асфалтобетон тип А с дебелина 4÷5см. Разстилане на асфалтовата смес с асфалт - полагаща машина. При запълване на дупки с малки размери /до 1 м2/, разстилането може да се изпълни и ръчно. За да се осигури добра връзка между старата и новата настилка то се извършва от краищата на ремонтираната площ към средата;
* Уплътняване на сместа с валяк с тегло 6 ÷ 8 t или ръчен вибрационен валяк. Валирането започва винаги от краищата към средата, като при първото преминаване на валяка бандажите застъпват не повече от 15 ÷ 20 cm от ремонтираното място. Уплътняването на сместа трябва да завърши преди температурата й да спадне под 90°С.
* Фугиране с битум на контактните зони между съществуващата и новата асфалтобетонова настилка.

***Забележка:*** *В Ценовото предложение участникът посочва и цената за ремонт на сравнително малки но дълбоки дупки /повече от 5см./.*

*При ремонт на сравнително малки но дълбоки дупки /повече от 5см./ запълването се извършва, чрез тампониране с горещи асфалтови смеси. Технологичната последователност е същата, като не се извършва фрезоване.*

* Ремонтът на дупки чрез запълване със студени асфалтови смеси, по студено-струйно нагнетателна технология, при спазване на следната технологична последователност:
* Основата се почиства с въздушна струя, която отстранява всички едри и дребни наслагвания, отломки и замърсявания;
* Полага се емулсия за запечатка, изолация и основа на сместа – 0,25 ÷ 0,75 kg / m2;
* Дупката се запълва със смес от емулсия и добавъчен материал под високо налягане, като последният слой е от суха фракция;
* Фугиране с битум на контактните зони между съществуващата и новата асфалтобетонова настилка.

Ремонтът на дупки чрез запълване със студени асфалтови смеси, по студено-струйно нагнетателна технология се извършва само, ако извършването на ремонта е невъзможно да се извърши с горещи асфалтови смеси и възложителят го е определил с поставянето на конкретната задача.

Текущият ремонт с асфалтови смеси се извършва при температура на въздуха не по-ниска от +5°С при сухо време. При използване на студени смеси с битумни емулсии се допуска ремонта да се извърши и във влажно време. Асфалтовата смес се транспортира до мястото на ремонта с товарен автомобил /бордови или самосвал/ в зависимост от начина на извършването му. Тя трябва да бъде превозена така, че да бъде предпазена от замърсяване и десортиране.

Забележки:

Когато се използват горещи смеси, те трябва да отговарят на изискванията на БДС EN 13108.

Когато се използват студени смеси, те трябва да отговарят на изискванията на БДС EN 13808 – за бавно разпадаща се катионна битумна емулсия.

* Затваряне на повърхностни пукнатини по настилката.

Повърхностните пукнатини по настилката се затварят с разредена битумна емулсия, асфалтови пасти и други подходящи материали, разработени на базата на термомодифицирани битуми. Ремонтните работи се извършват при сухо време и температура на въздуха над 5 °С на сянка и включват следните технологични процеси:

* изчистване на повърхността на настилката от несвързани и слабо-свързани каменни зърна, кал, прах и други замърсявания;
* полагане на равномерни студени или горещи материали в зависимост от текстурата на покритието в количество 0,45 до 0,70 kg/m2; за осигуряване на по-добро проникване свързващите продукти може да се полагат на един или два пласта;
* след полагане на свързващите вещества движението се спира за около 4 часа, а когато това не е възможно, скоростта се ограничава до 30 km/h, като участъкът се сигнализира за опасност от хлъзгане;

За ремонта се използват строителни продукти в съответствие с изискванията на БДС EN 14188-1 "Материали за запълване и уплътняване на фуги. Част 1: Изисквания за горещо полагани материали за уплътняване", БДС EN 14188-2 "Материали за запълване и уплътняване на фуги. Част 2: Изисквания за студено полагани материали за уплътняване" и БДС EN 13808 "Битуми и битумни свързващи вещества. Рамка за специфициране на катиони битумни емулсии".

* Извършване на ремонтни работи по мостове и водостоци при възникване на необходимост.

Видовете ремонтни работи могат да бъдат от различно естество в зависимост от възникналата необходимост. Най-вероятните са изкопно-насипни работи, кофражни работи, бетонови работи, изрязване и/или изкореняване на храстовидна и дървесна растителност и др. Поради неизвестността на конкретните видове работи, които е възможно да възникнат изпълнителят трябва да има възможност да изпълнява разнообразни ремонтни работи при възникналата необходимост спазвайки съответните норми за тяхното изпълнение.

***Забележка:*** *В ценовото предложение участниците посочват: Часова ставка /ЧС/ - лв/ч; Допълнителни разходи /ДР/ - %; Доставно-складови разходи/ДСР/ - %; Печалба - %.*

*За извършване на ремонтни работи по мостове и водостоци при възникване на такава необходимост ценообразуването на конкретни видове ремонтни работи се ползват “Разходни норми - СЕК” за определяне на норма време и разходната норма за материалите и посочените показатели.*

* 1. Подравняване и профилиране на банкетите.

Тези подготвителни работи се извършват с цел бързо отводняването на пътната настилка.

Профилирането на банкетите се извършва с ширина 1,5 м., като се осигури наклон 6 %.

В случай, че е невъзможно профилирането да се извърши с ширина 1,5 м. същото се извършва с ширина 1,0÷1,4 м., което задължително се съгласува с Възложителя.

Заравняването на банкетите да се извършва с подходяща техника /грейдери и др./. Земните маси, след извършване на заравняването, се пробутват и заравняват извън обхвата на пътните съоръжения така, че да не образуват „диги“ в края на банкета на пътя. В отделни случай, при наличие на голямо количество земни маси и след съгласуване с Възложителя, земните маси получили се в следствие подравняване и профилиране на банкета се натоварват и извозват на определени от Възложителя места. Участниците посочват цена за натоварване и извозване на земни маси на 1, 2 и 5 км. в ценовото предложение.

***Забележка:****В ценовото предложение участниците посочват цена за натоварване и извозване на земни маси, след извършване на заравняването на банкета, така че същите да не образуват „диги“ в края на банкета на пътя. Посочват се цени за натоварване и извозване на 1, 2 и 5 км.*

* 1. Надлъжна пътна маркировка с широчина 10 см.;

Полагането или освежаването на надлъжна пътна маркировка по пътищата се извършва с цел повишаване видимост на пътната маркировка през зимата, а от там и повишаване на безопасността на движение по общинските пътища.

Постоянната пътна маркировка трябва да бъде с бял, в съответствие с изискванията на

Наредба №2 от 17 януари 2001 г. за сигнализация на пътищата с пътна маркировка (Приложение 2).

Пътната маркировка може да бъде изпълнена с боя, пластични материали (пластици), готови материали за пътна маркировка, като минималната дебелина на мокрия слой е 0,3 mm ± 10. Видът на материала, с който участниците ще сформират цената в офертата си, трябва да е такъв, че да гарантира експлоатационен срок на изпълнената надлъжна пътна маркировката минимум една година.

В зависимост от вида на вложените строителни продукти пътната маркировка трябва да отговаря на изискванията и методите за изпитване на БДС EN 1436 "Материали за пътна маркировка. Експлоатационни характеристики на пътната маркировка" и/или на БДС EN 1790 "Материали за пътна маркировка. Готови материали за пътна маркировка".

Боята за пътна маркировка трябва да бъдат подготвени за работа съгласно изискванията на инструкциите на производителя.

Не се допуска използването на боя, която е образувала трудно разбъркващи се утайки и ципи по повърхността.

Видът на материала за изпълнение на пътната маркировка подлежи на предварително одобрение.

Пътната маркировка трябва да е видима при различни метеорологични условия както през деня, така и през нощта. Дневната и нощната видимост на пътната маркировка трябва да съответства на изискванията на чл.8 и чл.9 от Наредба №2 за сигнализация на пътищата с пътна маркировка.

Полагането на материалите за пътна маркировка трябва да се извърши при спазване на инструкциите на производителя на използвания материал.

Пътното покритие трябва да бъде здраво, сухо и почистено от налична прах, замърсявания и остатъци от стара маркировка с недобра адхезия към асфалтобетоновата повърхност. Отстраняването се извършва по метод, предложен от Изпълнителя и одобрен от Възложителя. Методът за отстраняване на стара маркировка не трябва да води до повреждане на повърхността на съществуващата асфалтова настилка.

Осите на отделните линии на пътната маркировка трябва предварително да бъдат очертани чрез точкуване през 1-2 м.

Стъклените перли, ако е изискано от възложителя се полагат едновременно с полагането на маркировката в количество, необходимо за достигане на минималните светлоотразителни характеристики на избрания експлоатационен клас маркировка. Скоростта на нанасяне трябва да се регулира, така че да се осигури задържането на стъклените перли на повърхността на маркираната линия върху пътната повърхност.

По повърхността на изпълнената маркировка не трябва да има мехури, жилки и подутини и други дефекти или зацапани ръбове. Изпълнената пътна маркировка трябва да бъде устойчива на деформации в температурния интервал, който съответства на климатичните условия, при които се прилага.

В Единичните цени за полагането на надлъжна пътна маркировка по пътищата трябва да се включват и подготовка на повърхността за маркиране, доставка на одобрени материали за изпълнение на пътната маркировка и маркирането в съответствие с инструкциите на производителя на материалите, и необходимите оборудване и инструменти за изпълнение на маркировките.

* 1. Почистване на храстите и самораслите дървета с диаметър до 15 см. по банкетите и канавките, които могат да станат причина за образуване на снегонавяване и изрязване на клоните на дървета създаващи затруднения при снегопочистване - пречещи на движението на снегопочистващата техника. В отделни случаи е възможно отсичането и изкореняването на единични дървета с диаметър над 15 см.

Тези подготвителни работи се извършват с цел предпазване от снегонавявания по общинските пътища и улесняване на работата при снегопочистването през зимата.

Почистването на храстите и самораслите дървета до 15см да става машинно /грейдери, мулчер, шредер, булдозер, косачка, моторна резачка и др./ в зависимост от необходимостта за премахването им.

Надвисналите над пътните платна клони от крайпътни дървета се премахват ръчно или машинно /мулчер, моторна резачка и др./ в зависимост от необходимостта за премахването им, като се спазва изискването да не се нарушават короните на дърветата. Високите клони – три и повече метра се премахват в обхвата на пътната настилка до височина четири метра. По-ниските клони се премахват до ширината на банкета (1,5 метра извън пътната настилка). При ръчна работа дейността се извършва от правоспособни резачи, притежаващи удостоверение за правоспособност.

Отсичането и изкореняването на единични дървета с диаметър над 15 см. се извършва ръчно и машинно /моторна резачка и багер/

Изрязаните храсти, клони и кубирани дървета се извозват от съответната пътна отсечка до посочено от Възложителя място в населеното място най-близко до почиствания участък.

***Забележка:*** *В Ценовото предложение участникът посочва и ценаите: ЦХ, ЦК1, ЦК2 и ЦД*

*Където:*

*ЦХ е единичната цена, предложена от съответния участник за почистване храсти и саморасли дървета с диаметър до 15 см. от банкетите на общинските пътища;*

*ЦК1 е единичната цена, предложена от съответния участник за машинно изрязване на клони, надвиснали над пътя с височина над 4 метра над пътното платно, а за клоните с височина до 4 метра на ширина 1,5 метра в страни от пътното платно;*

*ЦК2 е единичната цена, предложена от съответния участник за ръчно изрязване на клони с диаметър по-голям от 7 см, надвиснали над пътя, като тези клони се изрязват до първия основен клон от короната на дървото;*

*ЦД е единичната цена, предложена от съответния участник за отсичане и изкореняване на дървета с диаметър над 15 см.;*

*В предложените цени – ЦХ, ЦК1, ЦК2 и ЦД участниците трябва да заложат и стойността за натоварване и извозване от съответната пътна отсечка на изрязаните клони, храсти и разтрупените дървета до посочено от Възложителя населено място, което е най-близо по съответния маршрут. Възможно е горепосочените дейности да не бъдат възлагани поради което възложителя не им поставя тежест във формулата, но изисква от всеки участник да ги посочи в ценовото си предложение съответните цени;*

* 1. **Общи изисквания при изпълнението на конкретните дейности:**

Видовете дейности по подготовка на пътищата за експлоатация при зимни условия се извършват според изискванията на Наредба № РД-02-20-19 от 12 ноември 2012 г. за поддържане и текущ ремонт на пътищата (Приложение 1) и Наредба №2 от 17 януари 2001 г. за сигнализация на пътищата с пътна маркировка.

При извършване на дейностите по подготовка на пътищата за експлоатация при зимни условия трябва да се спазват: Закон за пътищата, Закон за движение по пътищата, Правилник за прилагане на Закона за пътищата и Правилник за приложение на Закона за движение по пътищата.

При подравняване и профилиране на банкетите, преди приключване на съответната задача (обект) всички земни маси се оформят ландшафтно спрямо околния терен. В общия случай е недопустимо да се образуват диги или оврази. Ако това изискване не е възможно да се изпълни поради: голям обем на земните маси, наличие на крайпътни канавки и/или други в приемо - предавателния протокол се отразява наличието на земни маси. Възложителят може допълнително да възложи натоварването и извозването им до определено за целта място.

При използване на верижна машина, предвижването от едно населено място до друго да се извършва при съблюдаване на изискванията на Закона за движение по пътищата (съгласно чл.9, ал.1 е забранено движението на верижни машини по пътищата, отворени за обществено ползване).

При работа, изпълнителят да ползва необходимата сигнализация за осигуряване безопасността на движението и спазва минималните изисквания за здравословни и безопасни условия на труд на работните места и при използване на работното оборудване.

Изпълнението на всеки обект/всяка задача се приема с приемо - предавателен протокол

В съответствие с разпоредбата на чл. 49, ал. 1 и ал. 2 от Закона за обществените поръчки да се има предвид в случай, че в настоящите Технически спецификации или в друг документ от тръжната документация бъдат посочвани – конкретен модел, източник, процес, търговска марка, патент, тип, произход или производство – да се чете и разбира „ИЛИ ЕКВИВАЛЕНТНО”!

* 1. **Специфични изисквания при изпълнението на някои от конкретните дейности:**

При изпълнение на дейностите следва да се спазват всички правила по безопасност на труда. Изпълнителят е отговорен за безопасността на персонала, извършващ услугата както и при увреждане на имоти на трети лица при изпълнението на дейностите.

Видовете ремонтни работи за ОП15 могат да бъдат от различно естество в зависимост от възникналата необходимост. Най-вероятните са ремонтни работи на пътната настилка /асфалтиране/, изкопно-насипни работи, кофражни работи, бетонови работи, изрязване и/или изкореняване на храстовидна и дървесна растителност и др., поради което следва да се спазват всичкиспецифични изисквания за извършване на конкретните видове строително-ремонтни работи.

Участниците, определени за изпълнители на настоящата поръчка се задължават, преди сключването на договора да изготвят и предадат на възложителя списъци на лицата, ангажирани в изпълнението на дейностите - отговорници за контрол, машинисти и други, както и да посочат стационарните и мобилните телефони за връзка с представители на възложителя.

Мерните единици за отчитане на дейностите са квадратни метри /м2/, кубични метри/м3/,тонове/т/, линейни метри/м.л./ бройки/бр./ и др.

* 1. **Общ обем на дейностите**

Обемът на дейностите по подготовка на пътищата за експлоатация при зимни условия ще се определи със списък на приоритетните дейности /по вид и конкретен път/, след подписване на договора.

Общият обем на дейностите включва и изпълнението на „Допълнително възложени задачи“, чието изпълнение се възлага от Възложителя в срока по договора или до изчерпване на заложения финансов ресурс за изпълнение на поръчката 300 000 лева без включен ДДС.

1. **СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката за ОП 15 е от датата на подписване на договора до 30 септември 2020 година или до изчерпване на заложения финансов ресурс от 300 000 лева без включен ДДС.

Сроковете за изпълнение на всяка от възложените задачи за ОП 15 се определят с график, съставен от изпълнителя и утвърден от възложителя – неразделна част от договора за изпълнение на поръчката.

1. **ВЪЗЛАГАНЕ И ПРИЕМАНЕ НА ИЗПЪЛНЕНИЕТО**

Конкретно възлагане и приемането на всяка задача се извършва в следната последователност:

* Възложителят с възлагателно писмо представя списък на приоритетните задачи (по вид и конкретен път и ориентировъчна количествена сметка), които следва да се извършат;
* В седемдневен срок от представяне на списъка изпълнителят подготвя график-предложение за сроковете на изпълнение за всяка конкретна задача.;
* След одобрението Графикът стават неразделна част от Договора;
* Всяка задача се приема след извършен оглед на място от представители на Възложителя и Изпълнителя с приемо - предавателен протокол;
* Ежемесечно Изпълнителя издава фактура, за заплащане на всички задачи през изтеклия месец, придружена с приемо - предавателен протокол;
* При възникнала необходимост от извършване на допълнителни задачи се процедира по същия ред;
1. **ИЗПЪЛНИТЕЛ в**

Изпълнителят на поръчката, следва да е строител по смисъла на чл.163 от Закона за устройство на територията, за когото са налице обстоятелствата на чл.3, ал.1 от Закона за камарата на строителите и да разполага с необходимата техника за изпълнение на услугата най-малко с:

* пътна фреза с работна широчина 0,50 м и фугорезачка;
* машина за полагане на битум или автогрундатор;
* машина за полагане на асфалт;
* машина за полагане на надлъжна пътна маркировка:
* валяк с тегло 6 ÷ 8 t;
* товарен автомобил самосвал за пренасяне асфалтова смес;
* грейдер или друга подходяща техника;
* товарен автомобил самосвал за пренасяне на земни маси, клони и др.

В това число се включва собствената и/или наета техника на изпълнителя, както и собствената и/или наета техника на подизпълнителите, в случай, че се предвижда ползването на такива.

Забележка: Възложителят, след подписване на договора с избрания изпълнител ще направи проверка на декларираната техника. Проверката трябва да установи състоянието, наличието и готовността на декларираната техника. Изпълнителят е длъжен да осигури достъп и съдействие за извършване на проверката. Ако се установи, че изпълнителят не разполага с необходимата техника или тя е в лошо техническо състояние възложителят прекратява договора на основание чл.34, ал.2 от договора.

Изготвил:

инж. Атанас Пангаров